CELEX: 31994R3193
Language: el
Date: 1994-12-19 00:00:00
Title: Κανονισμός (ΕΚ) αριθ. 3193/94 του Συμβουλίου της 19ης Δεκεμβρίου 1994 για την τροποποίηση του κανονισμού (ΕΟΚ) αριθ. 2052/88 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων, και τον κανονισμό (ΕΟΚ) αριθ. 4253/88 που αφορά διατάξεις εφαρμογής του κανονισμού (ΕΟΚ) αριθ. 2052/88

Avis juridique important

|

31994R3193

Κανονισμός (ΕΚ) αριθ. 3193/94 του Συμβουλίου της 19ης Δεκεμβρίου 1994 για την τροποποίηση του κανονισμού (ΕΟΚ) αριθ. 2052/88 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων, και τον κανονισμό (ΕΟΚ) αριθ. 4253/88 που αφορά διατάξεις εφαρμογής του κανονισμού (ΕΟΚ) αριθ. 2052/88  

Επίσημη Εφημερίδα αριθ. L 337 της 24/12/1994 σ. 0011 - 0012 Φινλανδική ειδική έκδοση: Κεφάλαιο 1 τόμος 3 σ. 0227  Σουηδική ειδική έκδοση: Κεφάλαιο 1 τόμος 3 σ. 0227 

ΚΑΝΟΝΙΣΜΟΣ (ΕΚ) αριθ. 3193/94 ΤΟΥ ΣΥΜΒΟΥΛΙΟΥ της 19ης Δεκεμβρίου 1994 για την τροποποίηση του κανονισμού (ΕΟΚ) αριθ. 2052/88 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους  καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων, και τον κανονισμό (ΕΟΚ) αριθ. 4253/88 που αφορά διατάξεις εφαρμογής του κανονισμού (ΕΟΚ) αριθ. 2052/88ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ  ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης του 1994, και ιδίως το άρθρο 169 παράγραφος 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας  Επενδύσεων και των άλλων υφιστάμενων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2081/93 (2)- ότι το άρθρο 9 παράγραφος 6 του κανονισμού (ΕΟΚ) αριθ. 2052/88, όπως έχει τροποποιηθεί, προσδιορίζει ότι οι συνδρομές που χορηγούνται δυνάμει του στόχου 2 στα σημερινά κράτη μέλη σχεδιάζονται και υλοποιούνται σε τριετή βάση- ότι προκειμένου να  εξασφαλιστεί η αποτελεσματικότητα και η συνέχειά τους, οι συνδρομές για τα νέα κράτη μέλη μπορούν, κατόπιν αιτήσεώς τους και κατ' εξαίρεση, να σχεδιαστούν και να υλοποιηθούν σε πενταετή βάση- ότι ο κανονισμός (ΕΟΚ) αριθ. 4253/88 (3) για την εφαρμογή του κανονισμού (ΕΟΚ) αριθ. 2052/88, όπως τροποποιήθηκε από τον κανονισμό (ΕΟΚ) αριθ. 2082/93 (4)- ότι το άρθρο 15 παράγραφος 2 του κανονισμού (ΕΟΚ) αριθ. 4253/88, όπως έχει τροποποιηθεί προβλέπεται ότι μία δαπάνη δεν μπορεί να θεωρηθεί ως επιλέξιμη για συνδρομή των Ταμείων εάν έχει διενεργηθεί πριν από την ημερομηνία λήψης από την Επιτροπή της  σχετικής αιτήσεως- ότι ο κανόνας αυτός υπόκειται στη μεταβατική διάταξη του άρθρου 33 παράγραφος 2, σύμφωνα με την οποία οι δαπάνες για τις οποίες η Επιτροπή έχει παραλάβει αίτηση μεταξύ της 1ης Ιανουαρίου και της 30ής Απριλίου 1994, θα μπορούσαν να  θεωρηθούν ως επιλέξιμες για συνδρομή από την 1η Ιανουαρίου 1994- ότι είναι απαραίτητη μια ανάλογη μεταβατική διάταξη για τα κράτη που θα προσχωρήσουν στην Ευρωπαϊκή Ένωση σύμφωνα με την πράξη προσχώρησης του 1994- ότι πρέπει, κατά συνέπεια, να τροποποιηθεί αναλόγως ο κανονισμός (ΕΟΚ) αριθ. 4253/88- ότι, δυνάμει του άρθρου 2 παράγραφος 3 της συνθήκης προσχώρησης του 1994, τα όργανα της Κοινότητας μπορούν να θεσπίσουν πριν την προσχώρηση, τα μέτρα που προβλέπονται στο άρθρο 169 της πράξης προσχώρησης του 1994, τα οποία θα τεθούν σε ισχύ την  ημερομηνία ενάρξεως ισχύος της εν λόγω συνθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ακόλουθο εδάφιο, προστίθεται στο άρθρο 9 παράγραφος 6 του κανονισμού (ΕΟΚ) αριθ. 2052/88:  "Κατ' εξαίρεση, η Επιτροπή μπορεί να αποδεχθεί αίτηση εκ μέρους της Αυστρίας, της Φινλανδίας ή της Σουηδίας προκειμένου ο σχεδιασμός και η υλοποίηση της συνδρομής δυνάμει του στόχου 2 να λάβει χώρα για το σύνολο της περιόδου 1995-1999".   Άρθρο 2  Το ακόλουθο εδάφιο προστίθεται στο άρθρο 33 παράγραφος 2 του κανονισμού (ΕΟΚ) αριθ. 4253/88:  "Παρά το άρθρο 15 παράγραφος 2 μια δαπάνη, για την οποία η Επιτροπή έχει λάβει από την Αυστρία, τη Φινλανδία και τη Σουηδία, εντός περιόδου τεσσάρων μηνών από την ημερομηνία ενάρξεως ισχύος της συνθήκης προσχώρησης του 1994 των εν λόγω χωρών, αίτηση που  να πληροί όλους τους όρους που αναφέρονται στο άρθρο 14 παράγραφος 2, μπορεί να θεωρηθεί ως επιλέξιμη για συνδρομή των Ταμείων από την ημερομηνία ενάρξεως ισχύος της συνθήκης προσχώρησης του 1994".   Άρθρο 3  Ο παρών κανονισμός αρχίζει να ισχύει την ίδια ημέρα με τη συνθήκη προσχώρησης του 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1994.  Για το Συμβούλιο Ο Πρόεδρος K. KINKEL  (1) ΕΕ αριθ. L 185 της 15. 7. 1988, σ. 9.  (2) ΕΕ αριθ. L 193 της 31. 7. 1993, σ. 5.  (3) ΕΕ αριθ. L 374 της 31. 12. 1988, σ. 1.  (4) ΕΕ αριθ. L 193 της 31. 7. 1993, σ. 20.